PRIMĂRIA ORAȘULUI SOVATA, JUDEȚUL MUREȘ
ANUNȚĂ:
În conformitate cu prevederile art. 18 din H.G. nr. 1336/2022 pentru aprobarea Regulamentului-cadru privind organizarea carierei personalului contractual din sectorul bugetar plătit din fonduri publice, cu modificările și completările ulterioare, coroborate cu prevederile art. XXII alin. (2) și (3) din Legea nr. 141/2025 privind unele măsuri fiscal-bugetare, cu modificările și completările ulterioare, se aduce la cunoștința persoanelor interesate că Primăria Orașului Sovata, județul Mureș, CUI 4436895 organizează în data de 25.11.2026 concurs pentru ocuparea unui post contractual  vacant de muncitor calificat I în cadrul structurii ”Administrarea bazelor sportive și a zonelor de agrement” din cadrul aparatului de specialitate al primarului, pe perioadă nedeterminată, cu o durată a timpului de lucru de 8ore/zi și 40 ore/săptămână:
Dosarele de înscriere la concurs se depun la sediul Primăriei Orașului Sovata, str. Principală, nr. 155, cam. 14, în termen de 10 zile lucrătoare de la data  publicării anunțului, respectiv în perioada 04 – 17.11.2026 și vor conține următoarele documente, conform prevederilor art. 35 alin. (1) din H.G. nr. 1336/2022:
a) formular de înscriere la concurs, conform modelului prevăzut la anexa nr. 2 la H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului conform anexei nr. 3 din H.G. nr. 1336/2022;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
În vederea participării la concurs candidații trebuie să îndeplinescă condițiile generale prevăzute la art. 15 din H.G. nr. 1336/2022, precum și cerințele specifice prevăzute la art. 542 alin. (1) și (2) din O.U.G. nr. 57/2019:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiții specifice necesare în vederea participării la concurs și a ocupării posturilor contractuale vacante:
· Vechime în muncă: minimum 5 ani;
· Abilități de înot – condiție eliminatorie;
· Studii medii-școală profesională.

Bibliografia și tematica concursului:
1. Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare: Tematica: Titlul III art. 538 - 562; 
2. Legea nr. 319/2006 privind securitatea și sănătatea în muncă, cu modificările și completările ulterioare: cap. IV – Obligațiile lucrătorilor: art. 22 și 23; 
3. Legea nr. 53/2003 privind Codul Muncii, republicată,  cu modificările și completările ulterioare: Drepturile și obligațiile salariatului - art. 39, Drepturile și obligațiile angajatorului - art. 40, Răspunderea disciplinară - art. 247 -252;
4. Ordinul nr. 119/2014 emis de ministrul sănătății, pentru aprobarea Normelor de igienă și sănătate publică privind mediul de viață al populației, cu modificările și completările ulterioare. 

Calendarul de desfășurare a concursului:
Data publicare anunț: 04.11.2026
Termen depunere dosare: 17.11.2026, ora 16.00
Selecția dosarelor: în termen de două zile lucrătoare de la data expirării termenului de depunere a dosarelor
Proba scrisă: 25.11.2026, ora 11.00
Interviul: în termen de 4 zile lucrătoare de la data susținerii probei scrise
Comunicarea rezultatelor, la fiecare probă: în termen de o zi lucrătoare de la data finalizării probei
Depunere contestații, la fiecare probă: în termen de o zi lucrătoare de la data afișării rezultatelor
Comunicarea rezultatelor contestațiilor: în termen de o zi lucrătoare de la data depunerii contestațiilor
Comunicarea rezultatelor finale: în termen de o zi lucrătoare de la data afișării rezultatelor soluționării contestațiilor pentru ultima probă.
Informații suplimentare se pot obține la numărul de telefon 0265.570.218, int. 127, e-mail: sovata@cjmures.ro.

